На основу члана 29 став 2 Закона о државној имовини („Службени лист Црне Горе“ бр. 21/09 и 40/11), члана 28 став 1 Закона о локалној самоуправи („Службени лист Црне Горе“ бр. 002/18, 034/19, 038/20, 050/22 и 084/22) и члана 20 став 1 Статута Општине Беране („Службени лист Црне Горе – Општински прописи“ бр. 42/18), Скупштина Општине Беране на сједници одржаној дана **04. јула 2023**. године, донијела је

**О Д Л У К У**

**о продаји покретних ствари – возила**

Члан 1.

Предмет продаје из ове Одлуке су:

1. Путничко возило марке Лада Калина 1.6, бр. шасије XTA11183060043685, година производње 2006, регистарских ознака БА-ЦГ-035,
2. Путничко возило марке Peugeot 406, бр. шасије VF38BRHZF81325516, година производње 2001, регистарских ознака БА-ЦГ-045 и
3. Теретно моторно возило ТАМ 150 Т11, број шасије 830004178, број мотора 831005889, година производње 1983.

Члан 2.

Продаја ће се извршити по поступку и на начин прописан Законом о државној имовини и Уредбом о продаји и давању у закуп ствари у државној имовини.

Члан 3.

Вриједност предмета је утврђена Елаборатом о процјени вриједности возила с налазом и мишљењем бр. 10-918/23-210 од 26.04.2023. године.

Члан 4.

Након проведеног поступка из члана 2 ове Одлуке, Предсједник Општине ће са најповољнијим понуђачем закључити Уговор о продаји.

Члан 5.

Одлука ступа на снагу осмог дана од дана објављивања у Службеном листу Црне Горе – општински прописи.

**СКУПШТИНА ОПШТИНЕ БЕРАНЕ**

**Број: 02-016/23- 303 ПРЕДСЈЕДНИК СКУПШТИНЕ**

**Беране, 05. 07.2023.год. Новица Обрадовић**

**О б р а з л о ж е њ е**

1. **Правни основ за доношење Одлуке**

Правни основ за доношење ове одлуке садржан је члану 29. став 2. Закона о државној имовини којим је прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и статутом.

Чланом 28. став 1. Закона о локалној самоуправи, прописано је да Општина у оквиру сопствених надлежности располаже, управља и штити своју имовину и врши поједина својинска овлашћења на државној имовини, у складу са законом. Чланом 38 став 1 тачка 2 прописано је да Скупштина доноси прописе и друге опште акте.

Чланом 20. став 1. Статута Општине Беране прописано је да имовином Општине располаже и управља Скупштина, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина. Чланом 36. став 1. Статута прописано је да Скупштина доноси прописе и друге опште акте.

**II. Разлози за доношење**

Возила која су предмет продаје су у неисправном стању, а поправка ради даље експлоатације је економски неоправдана, тј. неисплатива. Вриједност возила утврђена је елаборатом процјене који је урађен од стране судског вјештака, дипломираног инжењера.

Сходно наведеном предлажемо да одборници усвоје одлуку као у тексту предлога.

**Дирекција за имовину и заштиту имовинских права**